google/wiki40b huggingface dataset:
Φιλίπ ντε Βιτρύ

Βιογραφικά στοιχεία

Ασαφείς παραμένουν οι λεπτομέρειες των πρώτων χρόνων ζωής τού Βιτρύ. Ενώ κάποιες μεσαιωνικές πηγές ισχυρίζονται ότι γεννήθηκε στην περιοχή της Καμπανίας, πιο πρόσφατες έρευνες δείχνουν ότι, μπορεί να προέρχεται από το Βιτρύ-αν-Αρτουά (Vitry-en-Artois) κοντά στο Αράς (Arras).  Δεδομένου ότι αναφέρεται, συχνά, σε διάφορα έγγραφα ως Magister, πιθανόν να είχε σπουδάσει στο Πανεπιστήμιο του Παρισιού, στη Σορβόννη. 
Αργότερα, υπήρξε εξέχουσα προσωπικότητα στην Αυλή των Καρόλου Δ’, Φιλίππου ΣΤ’ και Ιωάννη Β’ της Γαλλίας. Εκεί, υπηρετούσε ως γραμματέας και διπλωματικός σύμβουλος αλλά, για κάποιο χρονικό διάστημα, και ως παπικός ακόλουθος στην Αβινιόν, ξεκινώντας με τον Πάπα Κλήμη ΣΤ΄. Επιπροσθέτως, ήταν διπλωμάτης και στρατιώτης, λαμβάνοντας μέρος στην πολιορκία του Εγκιγιόν (Aiguillon), το 1346. Το 1351, έγινε επίσκοπος του Μο (Meaux), ανατολικά του Παρισιού. Κινούμενος σε όλους τους σημαντικότερους πολιτικούς, καλλιτεχνικούς και εκκλησιαστικούς κύκλους, γνώρισε πολλά φωτεινά πνεύματα και διανοούμενους της εποχής, όπως τον Πετράρχη και τον μαθηματικό, φιλόσοφο και θεωρητικό της μουσικής, Ν. Ορέμ (Nicole Oresme). Πέθανε στο Παρίσι, στις 9 Ιουνίου 1361.

Ars Nova

Ο Φιλίπ ντε Βιτρύ υπήρξε διάσημος στην ιστορία της μουσικής για το Ars nova notandi (1322), περίφημη μουσική πραγματεία που αποδόθηκε σ’ αυτόν και χάρισε το όνομά της στη μουσική ολόκληρης εποχής. Παρόλο που η συγγραφική ταυτότητα, όπως και η ίδια η ύπαρξη αυτής της πραγματείας αμφισβητήθηκαν πρόσφατα,  κάποια σωζόμενα μουσικά έργα εκείνης της εποχής δείχνουν τις καινοτομίες στη μουσική σημειογραφία, μετρική και ρυθμική, τις οποίες πιστώνεται ο συνθέτης, μέσα σε έναν αιώνα από την έναρξή τους. Τέτοιες καινοτομίες υπήρξαν ιδιαίτερα σημαντικές και κατέστησαν δυνατή την ελεύθερη και αρκετά «περίπλοκη» μουσική των επόμενων εκατό ετών, με αποκορύφωμα την Ars subtilior, στα τέλη του 14ου αιώνα. Κατά κάποιο τρόπο, το σύγχρονο σύστημα ρυθμικής σημειογραφίας, ξεκίνησε με την Ars Nova και, μπορεί να λεχθεί ότι, η μουσική «απελευθερώθηκε» από το παλαιότερο «σκεπτικό» των ρυθμικών τρόπων, προτύπων που επαναλήφθηκαν χωρίς να σημειώνονται ξεχωριστά. Σημαντική είναι η χρήση της επονομαζόμενης «κόκκινης νότας» που υποδεικνύει αλλαγή στο ρυθμό, έμφαση στον δίσημο ή διμερή ρυθμό, κ.α. Το ίδιο ισχύει και τη σύγχρονη μετρική που προέρχεται, επίσης, από την Ars Nova.

Μοτέτα

Ο Βιτρύ θεωρείται από τους σημαντικότερους συνθέτες ισορρυθμικών μοτέτων  και λυρικών τραγουδιών. Ωστόσο, μόνο μερικά από αυτά τα μοτέτα έχουν διασωθεί. Κάθε ένα από αυτά είναι εμφανώς ιδιαίτερο, εκμεταλλευόμενο μια μοναδική δομική ιδέα. Η ανάπτυξη του ισόρρυθμου σκεπτικού σε αυτά, έχει την έννοια μιας γραμμής αποτελούμενης από επαναλαμβανόμενα μοτίβα σε ρυθμούς και τονικά ύψη, αλλά τα μοτίβα επικαλύπτονται αντί να αντιστοιχούν: π.χ., μία σειρά τριάντα διαδοχικών φθόγγων μπορεί να περιέχει πέντε επαναλήψεις μιας μελωδίας από έξι νότες ή έξι επαναλήψεις ενός ρυθμικού μοτίβου από πέντε νότες. Πέντε από τα τριμερή μοτέτα του Βιτρύ έχουν διασωθεί στο περίφημο σατιρικό έργο Roman de Fauvel και, επιπλέον, εννέα μπορούν να βρεθούν στον Κώδικα Ιβρέα (Ivrea Codex).
Ιωδιούχος υφυδράργυρος

Σύνθεση

Ο ιωδιούχος υφυδράργυρος μπορεί εύκολα να σχηματιστεί με άμεσο συνδυασμό υδραργύρου και ιωδίου: 2 Hg + I₂ → Hg₂I₂
Κλέων Κοσμίδης

Βιογραφία

Γεννήθηκε το 1896. Ήταν πρόεδρος του Εμπορικού Συλλόγου της Θεσσαλονίκης. Εξελέγη βουλευτής Θεσσαλονίκης με τον Ελληνικό Συναγερμό στις εκλογές του 1952.
Πέθανε στις 16 Μαΐου 1974.
Επιστολή

Η επιστολή στη φιλολογία

Πολλοί ποιητές έγραψαν κατά καιρούς επιστολές που ονομάζονται ποιητικές, όπως ο Οράτιος, ο Οβίδιος. Από τους νεότερους δε ο Κλεμέντιος ο Σκαρόν, ο Μπουαλώ, ο Βολταίρος, ο Σεδέν, ο Γέι και ο καλύτερος από όλους ο Πόουπ.
Οι επιστολές αυτές είναι γραμμένες σ' έμμετρο ή πεζό λόγο. Αξιόλογες επιστολές φιλολογικού είδους έγραψαν πολλοί Ιταλοί (Αννίβας Κάρο, Αλγαρότι, ο Ιταλοέλληνας Φώσκολος), Γάλλοι (κυρία Σεβινιέ, Πασκάλ, Ρουσσώ) και Γερμανοί επίσης (Βίνκελμαν, Γλάιμ, Σλέγκελ) κ.ά. Από τους νεότερους Έλληνες μεγάλης αξίας επιστολές έγραψαν ο Κοραής και ο Δούκας.
Σπήλιος Αγαπητός

Βιογραφικά στοιχεία

Ήταν γιος του Θεόδωρου Αγαπητού και εγγονός του Σπήλιου Αγαπητού που μετοίκησε από την Κερπινή Καλαβρύτων στην Πάτρα μετά την επανάσταση. Είχε σπουδάσει πολιτικός μηχανικός ενώ ασχολήθηκε και με την πολιτική.
Είχε εκλεγεί βουλευτής Αχαΐας στις εκλογές του Νοεμβρίου 1910 και στις εκλογές του 1912 με το Κόμμα Φιλελευθέρων με 8164 ψήφους.
Το όνομά του φέρει και ένα καταφύγιο στον Όλυμπο. Υπήρξε ο εμπνευστής του οικισμού της Εκάλης, τον οποίο και σχεδίασε, ενώ το πρώτο σπίτι που θεμελιώθηκε ήταν το δικό του.  Το 1924 ανέλαβε διευθύνων σύμβουλος της Ανώνυμης Οικοδομικής Εταιρείας "Εκάλη".
Πεν Μπάντζλι

Προσωπική ζωή

Ο Μπάντζλι για 3 χρόνια είχε σχέση με την ηθοποιό Μπλέικ Λάιβλι, αμέσως μετά, για 2 χρόνια είχε σχέση με την ηθοποιό, μοντέλο και κόρη του διάσημου τραγουδιστή και ηθοποιού Λέννυ Κράβιτζ, Ζόι Κράβιτζ.
Ευρωπαϊκό Κύπελλο Γυναικών 1997–98 (υδατοσφαίριση)

Προκαταρκτικός γύρος

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Τελική φάση

Η Τελική φάση διεξήχθη σε δύο ομίλους των τεσσάρων ομάδων μεταξύ 20 και 24 Μαΐου του 1998 στην Κατάνια.
Ιατρικό λογισμικό

Το Ιατρικό Λογισμικό στην πράξη

Όπως είναι γνωστό ο ρόλος της Ιατρικής είναι τετραπλός: Έρευνα, Διάγνωση, Θεραπεία, και Εκπαίδευση νέων ιατρών. Οι δυσκολίες κάθε τομέα από αυτούς είναι γνωστοί. 
Ο Τομέας της Έρευνας, όσο και αν αυτή έχει κάνει ραγδαίες εξελίξεις, δυστυχώς έχει αφήσει το 80% των ασθενειών χωρίς σαφή αιτιολογία και χωρίς ριζική θεραπεία. Ακόμα και το απλό συνάχι, ουσιαστικά δεν θεραπεύεται από τη σύγχρονη ιατρική, απλώς αυτοϊάται μόνο του. Γνωστές ανίατες (ριζική θεραπεία) ασθένειες μαστίζουν τον πλανήτη. Σακχαρώδης Διαβήτης, Υπέρταση, Καρκίνος, Βρογχικό Άσθμα, Πολλαπλή Σκλήρυνση, Στεφανιαία Νόσος, Σχιζοφρένεια κλπ. Ο τομέας της Διάγνωσης επίσης έχει κάνει θεαματικά άλματα χάρη στην τεχνολογία και τη συμβολή του ιατρικού λογισμικού. Ωστόσο ο κώδικας πολλών μηχανημάτων που χρησιμοποιούνται στην ιατρική (διαγνώσεις και θεραπείες) είναι κλειστός και ο κλάδος παρουσιάζει φαινόμενα μονοπωλίου και ολιγοπωλίου από μεγάλες εταιρείες τεχνολογίας (Siemens, General Electric, Philips, Abbott, κ.ά). Σε ό,τι αφορά την διαφορική διάγνωση, προβληματικό σημείο για την ανάπτυξη λογισμικού παραμένει η παρόμοια συμπτωματολογία για πολλές ασθένειες.
Ο τομέας της Θεραπείας πρακτικά έχει κάνει μεγάλα βήματα στην Ιατρική, χάρη στις προόδους της Βιοχημείας, της Χημείας και γενικότερα της Τεχνολογίας Φαρμάκων. Η παρουσία του Ιατρικού Λογισμικού είναι σαφέστατη και στον τομέα αυτό. Τέλος, η Εκπαίδευση των νέων γιατρών είναι αυτή που έκανε σημαντικότατα βήματα και διευκόλυνε τους νέους φοιτητές και ειδικευόμενους ιατρούς στην απόκτηση νέων γνώσεων. Η συμβολή της Πληροφορικής εδώ ήταν καθοριστική.

Ιατρική Διάγνωση με τη Βοήθεια Υπολογιστή (Computer Aided Diagnosis, CAD)

Ονομάζεται Διάγνωση με τη Βοήθεια Υπολογιστή (Computer Aided Diagnosis), η διαδικασία στην ιατρική όπου με κατάλληλο Ιατρικό Λογισμικό μπορεί να γίνει διάγνωση παθήσεως, κάνοντας χρήση δεδομένων του ασθενούς τα οποία επεξεργάζεται ο υπολογιστής. Τα δεδομένα αυτά κάποτε ήταν μόνο συμπτώματα, εργαστηριακά ευρήματα, και ευρήματα ακτινογραφιών, αλλά καταχωρούνταν μόνο ως κείμενο, γιατί η τεχνολογία δεν επέτρεπε επεξεργασία φωτογραφίας (π.χ. Λογισμικό για οστικούς όγκους TUMOR, 1991). Σήμερα καταχωρούνται και επεξεργάζονται στο Ιατρικό Λογισμικό, και φωτογραφίες. Για παράδειγμα υπάρχει Δερματολογικό Λογισμικό που επεξεργάζεται μια φωτογραφία δερματικής βλάβης και εκφέρει διάγνωση μέσω σύγκρισης σε βάση δεδομένων (Skin Lesions, Εxpert System).

Ιατρικό Διαγνωστικό Λογισμικό

Τα πρώτα προγράμματα διαφορικής διάγνωσης εμφανίστηκαν στις δεκαετίες του 1970 και του 1980. Επρόκειτο για το BRAIN του νευρολόγου D. Filkenstein (1976) για τη διαφορική διάγνωση περίπλοκων νευρολογικών παθήσεων και το πρόγραμμα MYCIN του Ε. Shortliffe του Πανεπιστημίου Στάνφορντ για τη διαφορική διάγνωση μικροβιακών λοιμώξεων. Το INTERNIST/CADUCEUS των ερευνητών Pople και Myers από το Πανεπιστήμιο του Πίτσμπουργκ μπορούσε να επεξεργάζεται διαγνωστικά 4.000 συμπτώματα και παραμέτρους από 500 ασθένειες της Εσωτερικής Ιατρικής (Παθολογία). Παράλληλα, άρχισαν να κυκλοφορούν προγράμματα λειτουργίας ιατρείου και διαχείρισης νοσοκομείων σε λειτουργικό MS-DOS.
Εζεκίελ Γκαρέ

Καριέρα

O Εζεκίελ Γκαρέ έχει φορέσει την φανέλα πολλών συλλόγων στην Αργεντινή όπως η Αρχεντίνος Τζούνιορς, η Ουρακάν, η Τίγρε και η Χιμνάσια Χουχούι. Ο Γκαρέ έχει περάσει επίσης από την Ευρώπη καθώς έχει αγωνισθεί στην Πορτιμονένσε ΣΚ και τον Ηλυσιακό.
Άγιος Ελευθέριος (συνοικία Λατσιών)

Τοποθεσία

Από όλες τις μεριές η συνοικία του Αγίου Ελευθερίου συνορεύει με τη συνοικία Άγιος Γεώργιος.
Τσέζαρε Παβέζε

Τα πρώτα χρόνια

Γεννήθηκε στο Santo Stefano Belbo, στην επαρχία Κούνεο, στις 9 Σεπτεμβρίου 1908. Ήταν το χωριό που γεννήθηκε κι ο πατέρας του και που η οικογένεια επέστρεφε για καλοκαιρινές διακοπές καθ´έτος. Ξεκίνησε τη στοιχειώδη εκπαίδευση στο San Stefano Belbo, αλλά το υπόλοιπο της εκπαίδευσής του ήταν στο Τορίνο. Νεαρός έδειξε ιδιαίτερο ενδιαφέρον για την αγγλική λογοτεχνία κι ανάλαβε στο Πανεπιστήμιο του Τορίνο, διατριβή για τη ποίηση του Ουόλτ Ουίτμαν και μετέφρασε Αμερικανούς και Βρετανούς συγγραφείς, που ήταν νεοεμφανιζόμενοι στο ιταλικό κοινό.

Πολιτική στράτευση

Φανατικός αντιφασίστας, συνελήφθη το 1935 και καταδικάστηκε για κατοχή επιστολών από πολιτικό κρατούμενο. Μετά από μερικούς μήνες στη φυλακή, εστάλη εξόριστος στο Confino, στη Nότια Ιταλία (μια συνήθης καταδίκη για ενόχους μικρών πολιτικών εγκλημάτων). Ο Κάρλο Λέβι, επίσης από το Τορίνο -συγγραφέας του "Ο Χριστός Σταμάτησε Στο Έμπολι"-, εστάλη ομοίως στο Confino. Ένα χρόνο μετά επέστρεψε στο Τορίνο κι εργάστηκε για τον αριστερό εκδότη Einaudi, ως συντάκτης και μεταφραστής. Ήταν στη Ρώμη όταν κλήθηκε από το φασιστικό στρατό, αλλά λόγω του άσθματός του πέρασε έξι μήνες σε στρατιωτικό νοσοκομείο.
Όταν επέστρεψε στο Τορίνο, τα γερμανικά στρατεύματα κατέλαβαν τις οδούς κι οι περισσότεροι από τους φίλους του είχαν φύγει για να αντισταθούν ως αντάρτες. Φυγαδεύτηκε στους λόφους γύρω από το Serralunga Di Crea, κοντά στο Casale Monferrato και δεν πήρε μέρος σε καμία ένοπλη προσπάθεια που έγινε σε εκείνη τη περιοχή. Μετά τον πόλεμο προσχώρησε στο ΚΚΙ κι εργάστηκε στην εφημερίδα L'Unita. Προς το τέλος της ζωής του, επισκεπτόταν συχνά το Le Langhe, περιοχή που γεννήθηκε, όπου έβρισκε μεγάλη παρηγοριά. Εντούτοις, ερωτική απογοήτευση (από την Constance Dowling) και πολιτική απομυθοποίηση, τον οδήγησαν στην αυτοκτονία, από υπερβολική δόση βαρβιτουρικών, στις 27 Αυγούστου 1950, έτος που κέρδισε το Βραβείο Strega για το La Bella Estate (Όμορφο Καλοκαίρι), που περιλάμβανε τρεις νουβέλες: La Tenda (1940), Il Diavolo Sulle Colline (1948) και Tra Donne Sole  (1949).

Τα βιώματα του στην τέχνη του

Το περιστατικό της αυτοκτονίας του, που έγινε σε ένα δωμάτιο ξενοδοχείου, περιγράφεται στη τελευταία σκηνή του Tra donne sole, το προτελευταίο βιβλίο του. Τελευταίο ήταν το La Luna Ε Ι Falο, που δημοσίευσε στην Ιταλία το 1950 και μετέφρασε στα αγγλικά ως Φεγγάρι & Φωτιά.
Χαρακτηριστικός πρωταγωνιστής στο έργο του είναι ο μοναχικός άντρας, είτε εξ επιλογής, είτε λόγω περιστάσεων. Οι σχέσεις του με τους άντρες και τις γυναίκες τείνουν να είναι προσωρινές και επιφανειακές. Μπορεί να επιθυμήσει να έχει περισσότερη αλληλεγγύη με τους άλλους ανθρώπους, αλλά καταλήγει συχνά προδομένος από ιδανικά κι από φίλους.
Το Langhe, η περιοχή που περνούσε τις καλοκαιρινές διακοπές του ως αγόρι, είχε μεγάλη επίδραση πάνω του. Είναι χωριό γεμάτο λόφους κι αμπελώνες, μια περιοχή που αισθάνθηκε κυριολεκτικά σαν σπίτι του, και αναγνώριζε τις σκληρές και βασανιστικές συνθήκες διαβίωσης των φτωχών αγροτών της περιοχής. Πολλές στρατιωτικές επιχειρήσεις έλαβαν χώρα στη περιοχή, μεταξύ Γερμανών και παρτιζάνων. Αυτό ο τόπος είχε γίνει μέρος της προσωπικής μυθολογίας του.
Citroën C4 Cactus

Συγγενικά μοντέλα

Αν και το C4 Cactus ανήκει επίσημα στη μικρομεσαία κατηγορία C σύμφωνα την ευρωπαϊκή κατάταξη μεγέθους, ωστόσο βασίζεται στην πλατφόρμα PF1 του  Ομίλου PSA, στην οποία βασίζονται και τα αυτοκίνητα πόλης Citroën C3, Citroën DS3 και Peugeot 208, που ανήκουν στην κατηγορία B.

Καινοτομία Airbump

Το ξεχωριστό σχεδιαστικό στοιχείο του Citroën C4 Cactus, που εμφανίστηκε για πρώτη φορά διεθνώς σε αυτό το μοντέλο, είναι η καινοτομία των πάνελ Airbump, μια παγκόσμια αποκλειστικότητα, όπου το ειδικής αισθητικής εξωτερικό «κέλυφος» προστατεύει το αμάξι από φθορές σε προσκρούσεις χαμηλής ταχύτητας. Το σύστημα αποτελείται από μια σειρά πολυάριθμες αεροκυψέλες που καλύπτονται από εξωτερικό κέλυφος από θερμοπλαστική πολυουρεθάνη (TPU), έχοντας έτσι ιδιαίτερη ανθεκτικότητα στις μικροφθορές. Παράλληλα, προσφέρει και μια μοναδική αισθητική ταυτότητα στο μοντέλο. Το ίδιο σύστημα εμφανίστηκε και στο Citroën C3 τρίτης γενιάς, που κυκλοφόρησε στα τέλη του 2016.
Ειδικότερα στο Citroën C4 Cactus, το σύστημα αεροπροστασίας Airbump έχει τοποθετηθεί μπροστά, πίσω και πλευρικά, και διατίθεται σε 4 χρωματισμούς: Μαύρο, Γκρι, Dune και Chocolate, σε χρωματικές αντιθέσεις με τα 10 διαθέσιμα χρώματα του αμαξώματος.
Παρά την ύπαρξη των πάνελ Airbump, ο αεροδυναμικός συντελεστής Cd του C4 Cactus είναι 0,30 - νούμερο πολύ καλό για crossover.
Στη Φάση 2 του μοντέλου, που κυκλοφόρησε για πρώτη φορά στις αρχές του 2018, το σύστημα αεροπροστασίας Airbump τυπικώς διατηρήθηκε, αλλά πλέον τα σχετικά πάνελ καταλαμβάνουν εμφανώς μικρότερη έκταση στο αμάξωμα από όσο στη Φάση 1.
Κυβέρνηση Ντράγκουτιν Ζελένοβιτς 1991

Η Κυβέρνηση του Ντράγκουτιν Ζελένοβιτς ήταν η πρώτη κυβέρνηση της Σερβίας μετά την διάλυση της Γιουγκοσλαβίας το 1991 αντικαθιστώντας την Κυβέρνηση Στάνκα Ραντμίλοβιτς 1989. Η κυβέρνηση προήλθε από τις πρώτες πολυκομματικές εκλογές της Σερβίας μετά τον Β΄ παγκόσμιο πόλεμο που έγιναν από τις 9 έως 23 Δεκεμβρίου 1990. Η κυβέρνηση ορκίστηκε στις 11 Φεβρουαρίου 1991 , αναφέρεται η έναρξή της στις 15 Ιανουαρίου 1991, με πρωθυπουργό τον Ντράγκουτιν Ζελένοβιτς είχε είκοσι υπουργεία και τέσσερις αντιπροέδρους. Επόμενη κυβέρνηση ήταν η Κυβέρνηση Ράντομαν Μπόζοβιτς 1991 που ορκίστηκε στις 23 Δεκεμβρίου 1991.
1378 Λεόνς

Φυσικά χαρακτηριστικά

Η μέση διάμετρος του Λεόνς εκτιμάται σε 18,18 χιλιόμετρα. O φασματικός τύπος του είναι άγνωστος, ενώ το γεωμετρικό άλβεδό του είναι 0,0773. Ο Λεόνς περιστρέφεται γύρω από τον εαυτό του μία φορά κάθε 4 ώρες και 19,5 λεπτά.
Πινακοθήκη Εθνοσήμων

Αυτή είναι η πινακοθήκη των εθνοσήμων των χωρών του κόσμου.

Α

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Β

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Γ

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Δ

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Ε

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Ζ

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Η

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Ι

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Κ

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Λ

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Μ

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Ν

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Ο

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Π

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Ρ

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Σ

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Τ

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Υ

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Φ

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω

Χ

Πίνακας περιεχομένων: Αρχή -Α Β Γ Δ Ε Ζ Η Θ Ι Κ Λ Μ Ν Ξ Ο Π Ρ Σ Τ Υ Φ Χ Ψ Ω
6η Συμφωνία (Μότσαρτ)

Η 6η Συμφωνία σε Φα μείζονα, K. 43 (γερμανικά: Sinfonie F-Dur Köchelverzeichnis 43) είναι μία συμφωνία του Βόλφγκανγκ Αμαντέους Μότσαρτ, που γράφτηκε το 1767, όταν ακόμα ήταν 11 ετών. Το χειρόγραφο της Συμφωνίας φυλάσσεται στην Biblioteka Jagiellońska, στην Κρακοβία.

Υπόβαθρο και πληροφορίες

Σύμφωνα με την αναθεώρηση του Άλφρεντ Άινσταϊν, στον κατάλογο του Κέχελ, το 1937, η σύνθεση της Συμφωνίας ξεκίνησε στη Βιέννη και ολοκληρώθηκε στην πόλη Όλομουτς της Μοραβίας, όπου εκεί πάει η οικογένεια του Μότσαρτ εξ αιτίας της βιενέζικης επιδημίας (ευλογιά) που είχε ξεσπάσει τότε.
Η Συμφωνία που αποτελείται από τέσσερα μέρη, είναι η πρώτη που ο Μότσαρτ γράφει σε Φα μείζονα. Η πρεμιέρα της Συμφωνίας έγινε στις 6 Δεκεμβρίου του 1767.
Διοργανώσεις Ε.Σ.Κ. Ανατολικής Στερεάς και Εύβοιας 1994–95

Α΄ Κατηγορία Ανδρών

Στην Α΄ Κατηγορία μετείχαν 10 ομάδες. Ο Γ.Α.Σ. Άμφισσας κατέκτησε το πρωτάθλημα και την συμμετοχή στο Πρωτάθλημα Ανόδου για την Γ΄ Εθνική.
Κορόνα Σλοβακίας

Η σλοβακική κορόνα ήταν το νόμισμα της Σλοβακίας μέχρι το Δεκέμβριο του 2008. Η σλοβακική ονομασία είναι «koruna» και ο κωδικός ISO 4217 είναι SKK.

Ιστορία

Κατά τη διάρκεια του Β' Παγκόσμιου Πολέμου η σλοβακική κορόνα υπήρξε νόμισμα της ανεξάρτητης Δημοκρατίας της Σλοβακίας. Με τη λήξη του πολέμου και τη δημιουργία της Τσεχοσλοβακίας, αντικαταστάθηκε από την Κορόνα Τσεχοσλοβακίας σε αναλογία 1:1.
Με τη δημιουργία της ανεξάρτητης Σλοβακίας το 1993, η σλοβακική κορόνα επανεισήχθη αντικαθιστώντας την τσεχοσλοβακική κορόνα σε αναλογία 1:1. Με την ίδια αναλογία εισήχθη και η κορόνα Τσεχίας, η οποία όμως εξελίχθηκε σε αρκετά σκληρότερο νόμισμα από την κορόνα Σλοβακίας.
Η κορόνα έπαψε να είναι το νόμισμα της Σλοβακίας, μόλις η χώρα προσχώρησε στην Ευρωζώνη, την 1η Ιανουαρίου 2009.
Μιχαήλ Λίμπονας

Βιογραφικά στοιχεία

Δραστηριοποιήθηκε στη Βενετία, όπου και απέκτησε σημαντικό πλούτο. Εξελέγη το 1661 προϊστάμενος της ελληνικής κοινότητας της Βενετίας ενώ αργότερα επέστρεψε στην Αθήνα. Εκεί οι γέροντες του ανάθεσαν εμπιστευτική αποστολή να πάει στην Κωνσταντινούπολη μαζί με άλλους άρχοντες Αθηναίους και να παραπονεθεί για την βάναυση μεταχείριση των  Ελλήνων από τους Τούρκους. Στην Κωνσταντινούπολη κατάφερε να τον δεχτεί ο Αρχιευνούχος, ο οποίος μετά από την ακρόαση παραχώρησε προνόμια στους Αθηναίους. Ο Λίμπονας επέστρεψε στην Αθήνα και έτσι οι Τούρκοι καταδικάστηκαν να επιστρέψουν τα κακώς εισπραχθέντα και να σταματήσουν την καταπίεση. Εν συνεχεία, όμως, δημιουργήθηκαν πάλι προβλήματα μεταξύ των Ελλήνων και των Οθωμανών με αποτέλεσμα ο Λίμπονας να επαναλάβει την αποστολή του στην Κωνσταντινούπολη κατορθώνοντας να παραλάβει έγγραφο που παραχωρούσε στους Έλληνες τα προνόμια, το οποίο μάλιστα διαβίβασε στρατιωτικός μαντατοφόρος. 
Ο Λίμπονας πέθανε στις 23 Δεκεμβρίου του 1678, όταν Τούρκοι τού επιτέθηκαν και τον κατακρεούργησαν. Οι άρχοντες της Αθήνας έστειλαν τα οστά και τις σάρκες του νεκρού Λίμπονα στην Κωνσταντινούπολη. Ο Αρχιευνούχος όταν έμαθε τι έγινε εξαγριώθηκε και επέβαλε φοβερές ποινές κατά των Τούρκων υπαλλήλων της Αθήνας. 
Τον θάνατο του Λίμπονα θρήνησε ο ιερέας Αντώνιος Μπουμπούλης στο γνωστό του ποίημα.
Συνοικίες της βυζαντινής Κωνσταντινούπολης

Με τον όρο Συνοικίες της Βυζαντινής Κωνσταντινούπολης εννοούμε τις δεκατέσσερις περιοχές (Λατινικά: regiones) στις οποίες διαιρέθηκε η πόλη με την ίδρυσή της από τον Κωνσταντίνο Α΄ κατά το πρότυπο της Ρώμης. Ένα μέρος αυτών βρισκόταν στα όρια της αρχαίας ακρόπολης του Βυζαντίου, ένα άλλο στο κέντρο της πόλης, ένα τρίτο μέρος βρισκόταν στις μη κεντρικές περιοχές της εντός των τειχών πόλης και οι υπόλοιπες, δύο τον αριθμό, ήταν προαστιακές. Η βασικότερη πηγή για τις δεκατέσσερις συνοικίες της Κωνσταντινούπολης του Κωνσταντίνου Α΄ είναι τα Notitia Urbis Constantinopolitanae, που αποτελεί έργο της εποχής του Θεοδοσίου Β΄, γραμμένο στα Λατινικά, και απαριθμεί τις συνοικίες και τα σημαντικότερα κτίσματα εντός των ορίων της. Η επίσημη διαίρεση του χώρου σε συνοικίες-τομείς δεν περιόρισε την ονοματοθεσία μικρότερων συνοικιών-γειτονιών. Η επέκταση της πόλης με την ανέγερση των Θεοδοσιανών τειχών πρόσθεσε ασφαλώς νέες συνοικίες και νέες ονομασίες.
Πατριάρχης Σόφιας Μάξιμος

Βιογραφία

Γεννήθηκε στις 29 Οκτωβρίου του 1913 στο ορεινό χωριό Όρεσακ. Αποφοίτησε από το σχολείο στο χωριό του και σε ηλικία 27 ετών εκάρη μοναχός σε γειτονικό μοναστήρι. Σπούδασε Θεολογία στο Πανεπιστήμιο της Σόφιας. Το 1944 χειροτονήθηκε πρεσβύτερος. Από το 1950 μέχρι το 1955 υπηρέτησε ως Προϊστάμενος του Μετοχίου του Πατριαρχείου Βουλγαρίας στη Μόσχα. Στις 30 Δεκεμβρίου 1956 χειροτονήθηκε τιτουλάριος Επίσκοπος Βρανίτσης. Στις 30 Οκτωβρίου 1960 εξελέγη Μητροπολίτης Λοβτσού. Στις 4 Ιουλίου 1971 εξελέγη Μητροπολίτης Σόφιας και Πατριάρχης Βουλγαρίας, διαδεχόμενος τον προκάτοχό του Κύριλλο.

Πατριαρχία

Η Πατριαρχία του είχε σημαδευτεί από ένα υποβόσκον σχίσμα στην Εκκλησία της Βουλγαρίας, το οποίο ξεκίνησε από το γεγονός ότι εξελέγη Πατριάρχης το 1971, ενώ ο κύριος αντίπαλός του, ο Ποιμένας, βρισκόταν σε αποστολή στη Μόσχα. Από τότε ξέσπασε ένας ανηλεής πόλεμος και οι αντίπαλοι του κ. Μαξίμου τον κατηγόρησαν ανοιχτά ότι συνεργάζεται με το κομμουνιστικό καθεστώς της χώρας. Ο Ποιμένας εξελέγη και αυτός ως σχισματικός Πατριάρχης. Το 1998, ο Οικουμενικός Πατριάρχης Βαρθολομαίος συνεκάλεσε Μείζονα και Υπερτελή Σύνοδο για την αντιμετώπιση του σχίσματος, στην οποία συνέστησε την παραίτηση και των δύο Πατριαρχών, σχισματικού και νομίμου.
Έκτοτε, ο Πατριάρχης Μάξιμος διατήρησε αποστάσεις από το Οικουμενικό Πατριαρχείο. Το σχίσμα της εκκλησίας βρίσκεται σε ύφεση μετά το θάνατο του Ποιμένος.
Τέλος, κατά τη διάρκεια της Πατριαρχίας του, η Εκκλησία της Βουλγαρίας θεωρείται ότι έγινε μια από τις πιο συντηρητικές Εκκλησίες, καθώς συμμετέχει μόνο στους διαλόγους που διεξάγονται μεταξύ των ορθοδόξων και έπαυσε να διαλέγεται με τους καθολικούς ή τους προτεστάντες. 
Πέθανε 99 ετών στη Σόφια, στις 6 Νοεμβρίου 2012.
Μαριγκό, Δομινίκα

Γεωγραφία

Η Ανς ντυ Με βρίσκεται βορειοανατολικά της Δομινίκας και νοτιοανατολικά του Αγίου Ανδρέα. Βρίσκεται νότια των κόλπων Μίντλ Μπέυ και Πάντο Χόουλ.

Ιστορία

Ο πληθυσμός της Μαριγκό αναπτύχθηκε το 1848, μετά την κατάργηση της δουλείας, όταν δούλοι που μετανάστευσαν από την Αφρική εγκαταστάθηκαν εκεί από την Αντίγκουα, την Ανγκουίλα και το Μοντσερράτ.

Μεταφορές

Η Μαριγκό βρίσκεται νοτιοανατολικά του ενός από τα δύο αεροδρόμια της Δομινίκας, το Μέλβιλ Χωλ.

Δημογραφία

Σύμφωνα με την απογραφή του 2001 η Μαριγκό είχε 2.676 κατοίκους. Το 2010 είχε 2.668 κατοίκους.